SVEUČILIŠTE U ZAGREBU

**FAKULTET ELEKTROTEHNIKE I RAČUNARSTVA**

ZAVRŠNI RAD BR. 922

**MOBILNA APLIKACIJA ZA GENERIRANJE MNEMONIKA U OBLIKU REČENICA**

Luka Zekan

Zagreb, svibanj 2023.

**SADRŽAJ**

[**1. Uvod** 4](#_Toc134267265)

[**2. Osnovni pojmovi** 5](#_Toc134267266)

[2.1Mnemotehnika 5](#_Toc134267267)

[**3. Korištene tehnologije i alati** 6](#_Toc134267268)

[3.1AndroidStudio 6](#_Toc134267269)

# **1. Uvod**

Potreba za pamćenjem većih količina informacija postoji otkad i čovječanstvo, bilo to da se zapamti put, spisak za trgovinu ili važne godine. Stoga su ljudi razvijali razne mnemotehnike kako bi poboljšali sposobnosti pamćenja i učenja.

U današnje digitalno doba gdje je, zahvaljujući rapidnom razvoju novih tehnologija, broj dostupnih i potrebnih informacija iz dana u dan sve veći, pojavljuje se motivacija za aplikacijama koje potiču kognitivne procese poput pamćenja. Činjenica je da je ponekad teže smisliti odgovarajuću mnemotehniku nego zapamtiti originalnu listu pojmova i upravo u tu svrhu je kreirana ova mobilna aplikacija koja koristi jednostavne tehnike obrade prirodnog jezika i korisniku generira mnemonike koje „kodiraju“ informacije na lako pamtljiv način.

Cilj ovog rada je dati doprinos području kognitivne znanosti i razvoja mobilnih aplikacija pružajući novi alat za poboljšanje pamćenja i učenja, a samim time i promijeniti način na koji ljudi pamte informacije te ih potaknuti na daljnja istraživanja i razvoj na ovom području.

# **2. Osnovni pojmovi**

## **2.1 Mnemotehnika**

Pamćenje je jedna od osnovnih kognitivnih sposobnosti koja omogućuje svakom čovjeku da dohvaća i koristi nove informacije za nova znanja. Mnemotehnike kao tehnike poboljšanja pamćenja postoje već stoljećima, a sama riječ dolazi od grčkog „*mnemonicos*“, što znači „povezano s pamćenjem“. Kroz povijest su ih ljudi koristili za pamćenje mitova, važnih priča i vjerskih tekstova, dok su danas vrlo popularne i u svakodnevnom životu, npr. za pamćenje važnih datuma i osoba.

Mnemotehnike rade na principu da se dugoročno sticanje znanja olakša stvaranjem asocijacija ili veza između novih informacija i već postojećih znanja. Od prvih tehnika u antičkoj Grčkoj gdje bi mentalno „stavljali“ sitne objekte na mjesto u gradu kako bi se asocirali na neku važnu informaciju, pa sve do danas gdje koristimo rime, akrostihove, neizravne poveznice itd., mnemotehnike se oduvijek smatraju vrlo korisnim alatom za poboljšanje pamćenja informacija na duži period.

# **3. Korištene tehnologije i alati**

## **3.1 Android Studio**

Android Studio je integrirano razvojno okruženje (IDE) korišteno za razvoj mobilnih aplikacija za operacijski sustav Android. Službeni je razvojni alat za Android i pruža razne usluge dizajna, kodiranja, *debuggiranja* i testiranja aplikacija.